Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 216

18. A vizsgálat alkalmazási módjára gyakorlati példa lehet az üdítõital-palackozók fúziója. Ilyen esetben az egyik vizsgálandó kérdés annak eldöntése lehet, hogy a különbözõ üdítõital-aromák ugyanahhoz a piachoz tartoznak-e. A gyakorlatban az a kérdés, hogy vajon „A” aroma rendszeres fogyasztói más aromára térnek-e át, ha „A” aroma ára tartósan 5—10%-kal emelkedik. Ha elegendõ számú fogyasztó oly mértékben térne át mondjuk „B” aromára, hogy az „A” aroma áremelkedése a keletkezõ forgalomkiesés miatt már nem lehet kifizetõdõ, úgy a piac legalább „A” és „B” aromából állna. Az eljárást addig kellene kiterjeszteni más kapható aromákra, amíg olyan termékösszetétel alakul ki, amelynél az áremelés nem idéz elõ a keresletben elégséges helyettesítést.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes